 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 708**

(protokols Nr. 24, 31. p.)

**Par nekustamā īpašuma “Brīnumzālīte”, Kalsnavas pagastā, Madonas novadā, atsavināšanas procesa izbeigšanu un ilgtermiņa ieguldījumu atjaunošanu**

2022. gada 24. maijā Madonas novada pašvaldības domē tika pieņemts lēmums Nr. 289 (protokols Nr. 12, 27. p.)”Par nekustamā īpašuma “Brīnumzālīte”, Kalsnavas pagasts, Madonas novads atsavināšanu”.

Ar šo lēmumu tika nolemts atsavināt Madonas novada pašvaldības nekustamo īpašumu “Brīnumzālīte”, Kalsnavas pagastā, ar kadastra Nr. 7062 011 0391 1,29 ha platībā [..], un tika apstiprināta īpašuma “Brīnumzālīte” nosacītā cena ir EUR 5 000 (pieci tūkstoši eiro, 00 centi).

Madonas novada pašvaldībā saņemts [..] iesniegums (reģistrēts Madonas novada pašvaldībā ar reģ. Nr. 2.1.3.6/24/252 par atteikumu šobrīd iegādāties nekustamo īpašumu “Brīnumzālīte” par nosacīto summu un vēlmi turpināt šo īpašumu nomāt.

Noklausoties sniegto informāciju, pamatojoties uz MK noteikumiem Nr. 109 ”Kārtība, kādā atsavināma publiskās personas manta” un MK noteikumu Nr. 87 “Grāmatvedības uzskaites kārtība budžeta iestādēs”, ņemot vērā 13.11.2024. Uzņēmējdarbības, teritoriālo un vides jautājumu komitejas sēdes atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izbeigt nekustamā īpašuma “Brīnumzālīte”, Kalsnavas pagasts, Madonas novads, atsavināšanas procesu.
2. Nekustamo īpašumu “Brīnumzālīte”, Kalsnavas pagasts, Madonas novads, ar kadastra Nr. 7062 011 0391 1,29 ha platībā atjaunot ilgtermiņa ieguldījumu sastāvā.

Domes priekšsēdētājs A. Lungevičs

*Čačka 28080793*